Ferskvandsperler er, som navnet antyder, perler som dyrkes i ferskvand. Perlen dannes i en ferskvandsmusling, og er et produkt af muslingens forsvarsmekanisme mod et fremmedlegeme inde i skallen. Derved dannes de fine, ægte og naturlige ferskvandsperler. For at passe bedst på dine smykker med ferskvandsperler, er det bedste du kan gøre at bære dem så ofte som muligt, for at bevare deres naturlige fugtighed som holder dem flotte og glansfulde. Ferskvandsperler tåler ikke tør opbevaring, parfume og hårlak. Du kan rense dine ferskvandsperler ved at lægge dem i lunket kogt vand.